hu hu hu hu hu hu hu hu hu hu hu hu hu hu hu hu hu hu en hu en hu da hu hu ca hu en nl hu sl hu hu et cs hu hu hu hu fi nl hu en nl hu et cs hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en pt sv en fr sv et sv zh de en fr fi sv en en es de en sv zh en nb de en fr en en nb fr en en en en en fr es de en en nb fr nl fr uk fr fr sv en de en en en en it en uk en de fr en en en it sv en fr en es en fr ja fr it es fr fr fr en en en it en de en en en it fr fr en fr ja es en es hu fr ja it en nb en it en it de fr it it en it fr de de it en en de hu hu hu hu hu hu hu hu en en sv en fr sv nl fr en eu fr fr fi sv en eu fr de en fr en fr fr de et sv en en fr fr pt sv en zh fr fr en de pl en fr fr es de en en fr sv it en en en fr en en fr vi en fr fr en en en fr fr en en en en en it ja fr en en en fr fr hu fr en sv fr de fr it en fa fr fr en en ja en fr es it it uk it fr nb en it uk it fr fr en en en en fr de de it en fr de hu hu hu hu hu hu hu hu en en sv ja fr sv pt sv en en fr fr en en en en en de fi sv sl en de de nl fr en en en fr en de pl en de fr fr it pl en en fr de it pl en en sv et sv pl en nb en en fr pl en fr fr en fr en it en en hu fr en ca es ja fr en en en fr fr it en pt en nb de en en en ceb de fr en en en it es es en en en it fr nb es de zh it nb fr it en uk en en de en en es zh sv hu hu hu hu hu hu hu hu hu hu hu hu en en sv en en sl sv fi sv en en pl fr pt sv en en pl de es de nl en en de en en en en en fr et sv sl en en fr en fr en en en fr en en nl nl en sv it en en en en en nl fr en sv en fr de it cs sv en en en en zh ja fr en sl en fr en fr en hu de en de uk fr hu fr en es en en en nb it it pt fr fr it en es de en it ja hu hu hu hu hu hu hu hu hu hu hu hu hu hu hu en hu hu hu hu hu en sv sv fi sv da en en sv de en en en da it fr fr fr en et sv da en fr de fr de en fr da en de de en en en sv da nl de fr en fr nl fr da en fr fr sv fr it en da en sv fr de de es de da en en sv fr en en en da en en de fr en de da en fr ja sv fr en da zh en en fr en en de hu ja fr fr hu fr de hu fr fr fr en fr de hu de nb en it it de hu fr es es en en fr hu es fr sv pt sv fr hu nb fr fr fr it fr hu de de de en it fr jv de fr de de it en hu hu en hu fr en hu fr en en fr en sv fr sv et fr sv sv da fr pt de fr de da de es fr de en fr de en fr de fr de fr fi fr fr en de fr it en fr fr fr fr en nb fr en fr sv en nb sv it fr en en ja en it en fr nl ja fr en en hu hu hu hu es de fi hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu en de de ur ur fr fr tr fi es da fr en es pl pt sv de fr de de ur fr tr fr en nb fi es da fr en es pl pt ur sv fr de de ur fr fr en de nb fi fr da tr es en pt ur sv fr ur de de hbs_lat fr fr fr fi en de nb es da tr es ur pt sv fr de de ur hbs_lat fr fr fr en de nb fi es da tr es en sv pt ur fr de de ur hbs_lat fr fr fr en de nb fi es da en es ur pt sv en de de sv hbs_lat fr fr fr en fr nb fi es da es de pt en de de sv hbs_lat fr fr fr en fr fi nb es da en es de pt fr de de sv hbs_lat fr fr fr en fr nb fi es da en es de pt de de sv hbs_lat fi fr fr fr en nb fr es da en es de pt de hu hu sk hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en nl ar bg ca hbs_lat es fi fr fy id it ja ko lt lv mr ms nl nb pl pt ru sl hbs_lat sv tr fy vi zh hu hu hu hu hu hu hu hu hu hu
2008-as Formula–1 magyar nagydíj – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. január 14.
Ugrás a navigációhoz Ugrás a kereséshez
Az évad 11. versenye a 18-ból
XXIII. ING Formula–1 magyar nagydíj
A magyar nagydíj volt a 2008-as Formula–1 világbajnokság tizenegyedik futama, 2008. augusztus 1-je és 3-a között rendezték meg a magyarországi Hungaroringen, Mogyoródon.[1] Ez volt a 23. Formula–1-es futam Magyarországon.
A versenyhétvégén bejelentették, hogy a nagydíj szerződését újabb öt évvel meghosszabbították, így 2016-ban sor kerülhet a 31. magyar nagydíjra is.[2][3]
A versenyt Heikki Kovalainen nyerte, a második Timo Glock, a harmadik Kimi Räikkönen lett.[4][5]
4 A világbajnokság élmezőnyének állása a verseny után
A magyar nagydíj első szabadedzését augusztus 1-jén, pénteken tartották, közép-európai idő szerint 10:00 és 11:30 óra között.[1] Az első helyet Felipe Massa szerezte meg csapattársa, Kimi Räikkönen előtt. Heikki Kovalainen harmadik lett.[6][7]
A magyar nagydíj pénteki második szabadedzését augusztus 1-jén, pénteken délután tartották, közép-európai idő szerint 14:00 és 15:30 óra között.[1] Az első helyen a délelőtt negyedik Lewis Hamilton végzett, Nelson Piquet második, Heikki Kovalainen harmadik lett.[8][9]
A magyar nagydíj harmadik, szombati szabadedzését augusztus 2-án, szombat délelőtt, közép-európai idő szerint 11:00 és 12:00 óra között tartották.[1] Ismét Lewis Hamilton volt a leggyorsabb, második lett Felipe Massa, harmadik Timo Glock.[10][11]
A magyar nagydíj időmérő edzését augusztus 2-án, szombaton, közép-európai idő szerint 14:00 és 15:00 óra között futották.[1] A pole-pozíciót Lewis Hamilton szerezte meg, második lett csapattársa, Heikki Kovalainen. A harmadik helyen Felipe Massa végzett.[12][13]
* Nico Rosberg bejutott az időmérő edzés második szakaszába, de ott nem autózott mért kört. ** Sébastien Bourdais öthelyes rajtbüntetést kapott Nick Heidfeld feltartásáért.[14][15]
A magyar nagydíj futama augusztus 3-án, vasárnap, közép-európai idő szerint 14:00 órakor rajtolt.[1] A versenyt Heikki Kovalainen nyerte, a második Timo Glock, a harmadik Kimi Räikkönen lett.[4][5]
A futam kezdetekor az aszfalt 44 °C-os volt, ez később emelkedett, ami nehézzé tette a gumiválasztást. A mezőny jó része – mint az a hétvége során gyakorlat volt – a keményebb keverékű abroncsokat részesítette előnyben, csak Barrichello és Coulthard indult lágy gumikon.
A rajtnál Massa mindkét McLarent megelőzte, Kovalainent már pillanatokkal startjel után, míg Hamiltont az első kanyarban, külső ívről. A manőverben segítségére volt, hogy Hamilton a kigyorsításkor kicsit megcsúszott. A 6. helyről rajtoló Räikkönen megpróbált előrébb jutni, de egészen a bokszutca falához szorult, az első kanyarban pedig az ideális íven többen is lehagyták. Egy helyet veszítve, Alonso mögött, hetedikként haladt tovább. Hátrébb Piquet megcsúszott, és két helyet veszített. A célegyenes előtt Vettel is kicsúszott, de vissza tudott jönni a pályára. Az első kör végén Massa, Hamilton, Kovalainen, Glock, Kubica, Alonso, Räikkönen, Webber sorrendben haladt át az élmezőny a célvonalon.
A 2. körben Hamilton futotta a legjobb időt, Button a célegyenes végén megelőzte csapattársát, Barrichellót. A következő körben Hamilton ismét leggyorsabb kört autózott, Kovalainen kezdett leszakadni az első két helyezetthez képest. Hátrébb Räikkönen beragadt Alonso mögé, előzési kísérletei sikertelenek voltak. Az 5. körben már 10 másodperces hátrányban volt Masssához képest, aki átvette Hamiltontól a leggyorsabb kört, és kezdett előnyt kialakítani vele szemben. A 6. kör végén az élen nem változott a helyzet, a 9.-15. helyeken Trulli, Piquet, Coulthard, Heidfeld, Button, Barrichello, Vettel volt a sorrend. A 16. Bourdais csak nehezen tudta pályán tartani az autóját. Csapattársa, Vettel is hasonló gondokkal küzdött, aki már másodszor sodródott ki a célegyenes előtti kanyarban.
Az élen Massa lassan távolodott Hamiltontól. Kovalainen nem tudta velük tartani a lépést, őt szorosan követte a vele közel azonos időket autózó Glock. Az 5. helyezett Kubica viszont már jóval lassabb volt. Míg Räikkönen továbbra sem tudott mit kezdeni Alonsóval, addig Massa a 18. kör végén elsőként állt ki a boxba. Őt Kubica és Webber is követte, mindketten újra kemény keverékű gumikat raktak föl. Massa a könnyebb ezért gyorsabb Alonso elé tért vissza a pályára, esélyt adva az őt üldöző Räikkönennek a felzárkózásra. A következő körben Hamilton is kiállt kerékcserére, ő azonban csak Räikkönen mögé tudott visszaállni, ami Massának kedvezett, mert előtte éppen nem haladt senki, Hamiltont viszont kissé föltartotta Räikkönen és Alonso. Hamarosan Glock is kiállt a 2. helyről tankolni, és szokatlanul hosszú középső etapot vállalva, 13.5 mp-ig tankolt. A lekörözött Vettel kissé feltartotta Räikkönent, csak a sikán levágásával tuda elengedni. Ez lélegzetvételnyi előnyhöz juttatta Alonsót. Amikor a kör végén mindketten kiálltak a boxba, Alonso hajszálnyival, de maga mögött tudta tartani Räikkönent. A 24. körben Vettel lett az első kieső, aki több alkatrész túlmelegedése miatt kényszerült kiállni. A boxkiállások első sorozata során az élen nem változott a sorrend, bár Hamilton továbbra is közel volt Massához. Hátrébb Piquet megelőzte Trullit, aki a 10. helyre szorult vissza.
Massa elfüstölt autója mellett a célegyenesben
Coulthard 29 kört tett meg lágy gumikon, nehéz autóval. Kerékcseréje után a 13. helyre állt vissza, Barrichello elé. A 32. körben Bourdais, Nakadzsima és Barrichello boxkiállásakor is lángra lobbant az üzemanyag az utántöltésnél, de mindhárom tüzet gyorsan megfékezték. Ekkor már csak Heidfeld nem volt még kint a boxban, aki a 11. helyen haladt. A boxkiállások nagy vesztese Kubica volt, aki csak a 9. helyre tudott visszaállni, Trulli mögé.
A 41. körben a 2. helyen haladó Hamilton bal első defektet kapott a 2-es kanyarban, ami azt jelentette, hogy lassú tempóban kellett végigautóznia majdnem egy teljes kört, mire ki tudott állni kerékcserére. Coulthard elé tudott visszajönni a pályára, a 9. helyre. Ugyanebben a körben Heidfeld végrehajtotta egyetlen boxkiállását, két körrel később Massa viszont már másodszor jött ki kerékcserére és tankolásra. Hamilton visszacsúszása miatt már dobogós helyen autózó Glock elé jött vissza, akit feltartott a nehezebb autóval. Mivel Glock Kovalainent szerette volna befogni, a tervezettnél előbb kiállt a boxba Massa mögül, hogy ne fogja vissza. Piquet elé tért vissza, ezalatt Bourdais második kiállásakor ismét tűz ütött ki, amit a szerelői ezúttal is eloltottak, bár mindkétszer időt vesztett.
Kovalainen második kerékcseréje után megtartotta a helyét Glockkal szemben. Előtte Räikkönen és Alonso haladtak, de nekik még hátra volt egy boxkiállás. Az élen Massa biztos előnye tudatában lassított, Hamilton jóval gyorsabb volt nála ezekben a körökben, de jelentős hátrányban, a 9. helyen autózott. Az 50 kör óta szorosan Alonso mögött haladó Räikkönen kicsúszott és időt vesztett vele szemben, de a második boxkiállását egy körrel később tudta végrehajtani, ami éppen elég volt ahhoz, hogy elé kerüljön. A 6. helyen tért vissza a pályára. Piquet kerékcseréje után Hamilton és Trulli közé került, utóbbit határozott manőverrel utasította maga mögé, mikor visszatért a pályára.
Räikkönen már a 4. helyen haladt, és mivel szabad volt előtt az út, lágy gumijain a verseny addigi leggyorsabb köreit autózta. Gyorsan csökkentette a hátrányát a 3. helyezett Glockkal szemben, a 61. körben, amikor 1:21.195-tel a nagydíj leggyorsabb versenykörét futotta, közel egy másodpercet vert a Toyota pilótájára. A körhátrányban haladó Sutil a célegyenes végén fékhiba miatt jobb első defektet kapott. Lecserélte a sérült abroncsot, de a felfüggesztése is sérült, ezért 4 körrel később feladta a futamot.
Három körrel a leintés előtt Massa motorja a célegyenesben felmondta a szolgálatot, a brazil versenyző füstölő autójával félreállt. A vezető hely így Kovalainené lett. Az így már dobogós Räikkönen felhagyott Glock üldözésével és lassított, nehogy csapattársa sorsára jusson. A dobogós helyeken így Kovalainen, Glock, Räikkönen lett a sorrend, negyedik lett Alonso, defektje után az ötödik helyre zárkózott föl Hamilton. Hatodik lett Piquet, hetedik Trulli, egy pontot szerzett Kubica. A 9. helytől lefelé Webber, Heidfeld, Coulthard, volt a sorrend. Körhátrányban fejezte be a versenyt Button, Nakadzsima, Rosberg, Fisichella, Barrichello és Bourdais. Massát 3 kör hátránnyal a 17. helyen rangsorolták.
+ 3 kör (Motorhiba)
A világbajnokság élmezőnyének állása a verseny után[szerkesztés]
* A Super Aguri csapat a török nagydíjat megelőzően visszalépett.
Felipe Massa: 60 (1-18 / 22-44 / 49-67)
Lewis Hamilton: 1 (19)
Heikki Kovalainen: 9 (20-21 / 45-48 / 68-70)
Heikki Kovalainen 1. győzelme, Lewis Hamilton 10. pole-pozíciója, Kimi Räikkönen 24. leggyorsabb köre.
Pályafutása 29. versenyén először győzött Heikki Kovalainen. Damon Hill, Fernando Alonso és Jenson Button után ő a negyedik olyan versenyző, aki első győzelmét a Hungaroringen szerezte. Kovalainen egyúttal a 100. nagydíjgyőztes a Formula–1 történetében.
Szintén pályafutása legjobb eredményét érte el Timo Glock, aki először állhatott dobogóra, úgy, hogy ez még csak a harmadik alkalom volt, amikor pontot szerzett.
↑ a b c d e f A magyar nagydíj időbeosztása (angol nyelven). www.formula1.com. (Hozzáférés: 2008. augusztus 1.)
↑ 2016-ig biztosan lesznek Formula–1-es futamok Magyarországon. www.nso.hu, 2008. augusztus 3. (Hozzáférés: 2008. augusztus 3.)
↑ Noble, Jonathan: Hungarian race gets contract extension (angol nyelven). www.autosport.com, 2008. augusztus 3. [2008. augusztus 8-i dátummal az eredetiből archiválva]. (Hozzáférés: 2008. augusztus 3.)
↑ a b Kovalainen drámai körülmények közepette aratta első F1-es győzelmét. www.nso.hu, 2008. augusztus 3. (Hozzáférés: 2008. augusztus 3.)
↑ a b Beer, Matt: Kovalainen inherits Hungarian GP win (angol nyelven). www.autosport.com, 2008. augusztus 3. (Hozzáférés: 2008. augusztus 3.)
↑ Felipe Massa megnyerte az első szabadedzést a Hungaroringen. www.nso.hu, 2008. augusztus 1. (Hozzáférés: 2008. augusztus 1.)
↑ Beer, Matt: Massa tops first practice in Hungary (angol nyelven). www.autosport.com, 2008. augusztus 1. [2008. augusztus 5-i dátummal az eredetiből archiválva]. (Hozzáférés: 2008. augusztus 1.)
↑ Lewis Hamilton nyerte meg a második szabadedzést Nelsinho Piquet előtt. www.nso.hu, 2008. augusztus 1. (Hozzáférés: 2008. augusztus 1.)
↑ Beer, Matt: Hamilton quickest in second practice (angol nyelven). www.autosport.com, 2008. augusztus 1. [2008. augusztus 5-i dátummal az eredetiből archiválva]. (Hozzáférés: 2008. augusztus 1.)
↑ Lewis Hamilton az élen, a világbajnokok a vert mezőnyben. www.nso.hu, 2008. augusztus 2. (Hozzáférés: 2008. augusztus 2.)
↑ Beer, Matt: Hamilton tops final practice in Hungary (angol nyelven). www.autosport.com, 2008. augusztus 2. [2008. augusztus 11-i dátummal az eredetiből archiválva]. (Hozzáférés: 2008. augusztus 2.)
↑ Hamilton és Kovalainen: a McLaren kibérelte az első sort. www.nso.hu, 2008. augusztus 2. (Hozzáférés: 2008. augusztus 2.)
↑ Beer, Matt: Hamilton leads all-McLaren front row (angol nyelven). www.autosport.com, 2008. augusztus 2. [2008. augusztus 5-i dátummal az eredetiből archiválva]. (Hozzáférés: 2008. augusztus 2.)
↑ Formula–1: Sebastien Bourdais öthelyes rajtbüntetést kapott. www.nso.hu, 2008. augusztus 2. (Hozzáférés: 2008. augusztus 3.)
↑ Elizalde, Pablo: Bourdais given five-place grid penalty (angol nyelven). www.autosport.com, 2008. augusztus 2. (Hozzáférés: 2008. augusztus 3.)
A Wikimédia Commons tartalmaz 2008-as Formula–1 magyar nagydíj témájú médiaállományokat.
2008-as Formula–1 német nagydíj
FIA 2008-as Formula–1 világbajnokság
2008-as Formula–1 európai nagydíj
2007-es Formula–1 magyar nagydíj
2009-es Formula–1 magyar nagydíj
« előző—Formula–1-es nagydíjak (2000–2009)—következő »
Formula–1-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=2008-as_Formula–1_magyar_nagydíj&oldid=24582738”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. január 14., 21:52
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.